# ສະຄິບ ວີເດໂອທາງການ ແລະ ເພື່ອນໍາໃຊ້ເຂົ້າໃນການປູກຈິດສໍານຶກ ຂອງການດໍາເນີນຂັ້ນຕອນໃນການສະເໜີເຂົ້າເປັນອຸທິຍານທາງທຳມະຊາດ (Géoparc) ຂອງເຂດພູຜາຫີນປູນ

|  |  |
| --- | --- |
| ຈຸດປະສົງ | ການສ້າງເປັນວີເດໂອທາງການ ແລະ ເພື່ອນຳໃຊ້ໃນການປູກຈິດສຳນຶກ ເພື່ອໃຫ້ຮູ້ເຖິງ ຂັ້ນຕອນໃນການດຳເນີນງານໃນການສະເໜີເຂົ້າເປັນອຸທິຍານທາງທຳມະຊາດ (Géoparc) ຂອງພູຫີນປູນ ທີ່ມີເປົ້າໝາຍໃນການອະທິບາຍ, ການອ້າງເຫດ ແລະ ຜົນ, ແລະ ການສະເໜີເຂົ້າເປັນອຸທິຍານທາງທຳມະຊາດເຊັ່ນ : ການອະທິບາຍຂັ້ນຕອນຂອງການສະເໜີເຂົ້າເປັນອຸທິຍານທາງທຳມະຊາດ (Géoparc), ໃຫ້ຊອກຫາເຫດຜົນວ່າ ມີຄວາມຄຳຄັນຄືແນວໃດ ພູຜາຫີນປູນ ຈຶ່ງຕ້ອງຂໍຂຶ້ນທະບຽນເປັນອຸທິຍານທາງທຳມະຊາດ, ຊອກຫາເຫດຜົນວ່າ ຜົນປະໂຫຍດແມ່ນເພື່ອປະຊາຊົນ, ຊອກຫາເຫດຜົນຂອງຜົນປະໂຫຍດທີ່ມີຈາກວຽກງານການທ່ອງທ່ຽວທາງທຳມະຊາດ,  |
| ລວງຍາວ | 5 ນທ |
| ເນື້ອໃນທີ່ຈະເຜີຍແຜ່ | ສ້າງຈຸດສົນໃຈໃຫ້ແກ່ ຄວາມສວຍສົດງົດງາມຂອງທຳມະຊາດຂອງເຂດພູຜາຫີນປູນ. ສ້າງຈຸດສົນໃຈໃຫ້ແກ່​ຈຸດພິເສດຂອງຄວາມສວຍສົດງົດງາມຂອງທຳມະຊາດຂອງເຂດພູຜາຫີນປູນ (ຄວາມມີຈຸດພິເສດຂອງການດຳລົງຊີວິດປະຈຳວັນຊາວບ້ານ, ຈຸດພິເສດທາງດ້ານທໍລະນີວິທະຍາ, ລະບົບການຜະລິດກະສິກຳ, ຮີດຄອງປະເພນີ, …) -> ເຮົາຈະບໍ່ເນັ້ນໜັກສະເພາະແຕ່ພູຫີນປູນ. ພູຫີນປູນ ມັນແມ່ນຫົວຂໍ້ ໃນເງື່ອນໄຂຂອງການດຳເນີນການສະເໜີຂໍເຂົ້າເປັນ ອຸທິຍານທາງທຳມະຊາດ (Géoparc). ເນື້ອໃນ ແລະ ຈິດໃຈທີ່ສະເໜີຢາກໃຫ້ຮູກໍ່ແມ່ນ « ເປັນຫຍັງເຂດພູຜາຫີນປູນ ຈຶ່ງຈະຕ້ອງໃຫ້ກາຍເປັນ ອຸທິຍານທາງທຳມະຊາດ (Géoparc) ? » |
| ສຽງຂອງ ວິເດໂອ | ເປັນສຽງທີ່ເຂັ້ມແຂງ ມີຊີວິດຊີວາ ເພື່ອເປັນການ ດຶງດູດເອົາຄວາມສົນໃຈຂອງມວນຊົນ ໃຫ້ຢາກມາເບິ່ງມາເຫັນ ອຸທິຍານທາງທຳມະຊາດ ຂອງເຂດພູຜາຫີນປູນ |
| ມວນຊົນເປົ້າໝາຍ | ພາກສ່ວນທີ່ສຳຄັນຝ່າຍລາວ : ບັນດາກະຊວງ, ບັນດາອົງກອນທີ່ເຄື່ອນໄຫວໃນການພັດທະນາ, ນັກລົງທຶນເອກະຊົນ, ອົງການຈັດຕັ້ງສາກົນ (ເຊັ່ນ ອົງການ ອາແອັຟເດ, ອົງການ ໄອຢູຊີເອັນ, ທະນາຄານໂລກ)ຊຸມຊົນສາກົນ : ຄົນໃຫຍ່, ຄົນເຖົ້າຄົນແກ່ຈະໄດ້ລົງໃນເວັບໄຊທ໌ ແລະ ລົງໃນສື່ສັງຄົມອອນລາຍນ໌ |
| ເປົ້າໝາຍ | ຄວາມສວຍສົດງົດງາມຂອງທຳມະຊາດ, ການພັດທະນາທີ່ຍັ້ງຍືນ ໃນເຂດເປົ້າໝາຍຂອງໂຄງການ ແລະ ການມີສ່ວນຮ່ວມຂອງຊຸມຊົນຊາວບ້ານ |
| ເນື້ອໃນ | ຮູບພາບຂອງຄວາມສວຍສົດງົດງາມຂອງທຳມະຊາດໂດຍລວມ (ບັນດາໜ້າຜາ), ແຫລ່ງທ່ອງທ່ຽວ ທີ່ເປັນຖໍ້າ, ຮູບພາບທີ່ສະແດງໃຫ້ເຫັນການດຳລົງຊີວິດປະຈຳວັນຂອງຊາວບ້ານ  |

|  |  |
| --- | --- |
| ຫົວຂໍ້ | ຄວາມສວຍສົດງົດງາມ ທີ່ມີລັກສະນະພິເສດຂອງເຂດພູຜາຫີນປູນ ຫລື ຂອງ « ອຸທີຍານທາງທຳມະຊາດ ຂອງເຂດພູຜາຫີນປູນ ໃນອະນາຄົດ ».  |
| ພາບຖ່າຍ (ເລີ່ມຈາກຮູບໜ້າປົກ ຕໍ່ຈາກນັ້ນ ກໍ່ຈະເປັນວີເດໂອ) | ເລີ່ມຈາກຈຸດຊົມວິວ ພູຜາໝ່ານ  ? |
| ເນື້ອໃນຂອງການສື່ສານ | … |

ເຂດພູຜາຫີນປູນ, ຕັ້ງຢູ່ໃນເຂດພາກກາງຂອງ ລາວ, ຢູ່ແຂວງຄຳມ່ວນ, ເປັນສ່ວນໜຶ່ງຂອງເຂດພູຜາຫີນປູນຂອງສາຍພູຫລວງ, *[ຊູມເອົາຈາກ Google Earth ແຕ່ເຮັດໃຫ້ເລື່ອນໄວເທົ່າທີ່ຈະໄວໄດ້ ]*. ຄວາມສວຍສົດງົດງາມເປັນພິເສດຂອງທຳມະຊາດ ມັນໄດ້ເຮັດໃຫ້ມີຄວາມຮູ້ສຶກຫລົງໄຫລໄປຕາມ ຊຶ່ງຄວາມສວຍສົດງົດງາມດັ່ງກ່າວ ປະກອບໄປດ້ວຍ ຄວາມມີຈຸດພີເສດທາງດ້ານພູມສາດ. *[ສາຍໃຫ້ເຫັນ ພູຜາຫີນປູນ ຕັ້ງແຕ່ເບື້ອງເທິງ + ຫີນງອກຫີນຍ້ອຍ ທີ່ມີຢູ່ໃນຖໍ້າກອງລໍ]. ທຳມະຊາດຂອງພູຜາຫີນປູນ ທີ່ສະແດງໃຫ້ເຫັນ ຂະບວນວິວັດຂອງຮູບຮ່າງພາຍນອກຂອງພູຜາຫີນປູນ ຊຶ່ງໃນນັ້ນ ການປະກອບສ້າງ ແລະ ຂະບວນວິວັດຂອງມັນ ແມ່ນໃຊ້ເວລາ ເປັນ 100 ລ້ານປີ. ນອກຈາກມີຄວາມສວຍສົດງົດງາມຂອງທຳມະຊາດແລ້ວ, ເຂດພູຜາຫີນປູນ ຍັງເປັນບ່ອນສະສົມ ຂໍ້ມູນກ່ຽວກັບປະຫວັດຄວາມເປັນມາທາງດ້ານທໍລະນີວິທະຍາ ແລະ ປະຫວັດຄວາມເປັນມາຂອງສະພາບຂອງດິນຟ້າອາກາດ ທີ່ມີ ໃນແຕ່ລະຍຸກແຕ່ລະສະໄໝຂອງຂົງເຂດອາຊີຕາເວັນອອກສ່ຽງໃຕ້ອີກນຳ.*

ນໍ້າ ເປັນຕົວແປອັນສຳຄັນ ເຮັດໃຫ້ ທຳມະຊາດທີ່ເປັນພູຜາ ຫີນປູນມີການປ່ຽນແປງໄປ. *ເລີີ່ມ 100 ລ້ານປາຍປີຜ່ານມານີ້, ສາຍພູຫລວງໄດ້ກາຍເປັນເຂດກັ້ງບັງ ແລະ ໄດ້ເຮັດໃຫ້ເກີດມີສະພາບຝົນຕົກຫລາຍ* ຊຶ່ງມັນກໍ່ໄດ້ເປັນສ່ວນໜຶ່ງທີ່ເຮັດໃຫ້ຮູບຮ່າງພາຍນອກ ແລະ ຮູບຮ່າງພາຍໃນຂອງເຂດພູຜາຫີໜປູນມີການປ່ຽນແປງໄປ *[ຕິດຕາມໄປດ້ວຍຢອດນໍ້າທີ່ຕົກລົງມາ, ເປັນໄປໄດ້ບໍ ?]* ດັ່ງເຮົາຈະເຫັນໄດ້ຈະແຈ້ງວ່າ ເຂດພູຜາຫີນປູນນີ້ ມີຖໍ້າມີຮູ ເປັນຈຳນວນຫລວງຫລາຍ.

ມະນຸດໄດ້ມີການເຄື່ອນຍ້າຍເຂົ້າມາຢູ່ອາໄສ ໃນເຂດ ອາຊີ ຕາເວັນອອກສຽງໃຕ້ ໄດ້ 130.000 ປີແລ້ວ. ປະຫວັດຄວາມເປັນມາ ແລະ ເຫດຜົນຂອງການເຄື່ອນຍ້າຍເຂົ້າມາໃນເຂດອາຊີຕາເສັນອອກສ່ຽງໃຕ້ດັ່ງກ່າວ ຍັງມີລັກສະນະ ສັບສົນ ແລະ ຍັງບໍ່ມີຂໍ້ມູນຢັ້ງຢືນທີ່ລະອຽດເທື່ອ ຊຶ່ງຍັງຈະຕ້ອງໄດ້ມີການຄົ້ນຄວ້າລະອຽດຕໍ່ໄປ. ໃນປະຈຸບັນ ຢູ່ເຂດພູຜາຫີນປູນ, ມີຈຳນວນຢ່າງໜ້ອຍ ຫົກຊົນເຜົ່າໄດ້ມາຕັ້ງຖິ່ນຖານອາໄສຢູ່ ຊຶ່ງສາມາດແບ່ງອອກເປັນສອງຊົນເຜົ່າໃຫຍ່ທາງດ້ານພາສາສາດ. ຍ້ອນມີການຕັ້ງຫລັກປັກຖານຄືດັ່ງກ່າວ ແລະ ຍ້ອນມີລະບົບທຳການຜະລິດກະສິກຳຂອງເຂົາເຈົ້າ ຜົນຕາມາ ມັນກໍ່ເຮັດໃຫ້ຮູບຮ່າງທຳມະຊາດພູຜາປ່າໄມ້ ມີການປ່ຽນແປງໄປ *[ມີຄົນຢູ່ຕາມທົ່ງໄຮ່ທົ່ງນາ, ມີພາບຜ້າສາກເບື້ອງຫລັງ ເປັນຮູບພາບຂອງພູຜາຫີນປູນ]*. ໃນເຂດຫົວໄຮ່ປາຍນາ ຍັງມີສະພາບປ່າຂອງເຂດພູຜາຫີນປູນ ທີ່ຍັງຫລົງເຫລືອໃຫ້ເປັນບ່ອນຊອກຢູ່ຫາກິນຂອງຊາວບ້ານ *[ຮູບພາບຖ່າຍຈາກໂດຼນ]*, ການລ່າເນື້ອ ແລະ ການຊອກເກັບເຄື່ອງປ່າຂອງດົງຂອງຊາວບ້ານມີຢູ່ *[ສັດທີ່ຊາວບ້ານລ່າມາໄດ້ ?]*, *[ວີເດໂອກ່ຽວກັບວຽກງານການຈັກສານ]*.

ເຂດພູຜາຫີນປູນ ຍັງເປັນບ່ອນສັກກະລະບູຊາ ຕາມແນວຄວາມເຊື່ອຖືຂອງຊາວບ້ານມາຕັ້ງແຕ່ດົນນານ ແລະ ທັງເປັນບ່ອນປະຕິບັດກິດຈະກຳຂອງຊາວບ້ານ ທາງດ້ານຮິດຄອງປະເພນີ, ມະນຸດມີການນໍາໃຊ້ເຂດພູຜາຫີນປູນ ໃນການດຳລົງຊີວິດປະຈຳວັນ *[ຊາວບ້ານມີການມີການຢາຍຫໍ່ເຂົ້າທູບທຽນໃນຈຸດທີ່ສຳຄັນໃນຄວາມເຊື່ອຖື : ຕໍ່ໜ້າປາກຖໍ້າ ? ໃນເຂດຮ່ອມພູນາຕານ ເມືອງຟ້າ ? ມີການໜຸ່ງຖືແບບພື້ນບ້ານ]*, ຜີ້ຖໍ້າ ແລະ ຜີຮູຕ່າງໆ, ທີ່ມີຢູ່ເກືອບເປັນປະຈຳ, ຫລື ມີປະຈຳເລີຍ *[ເຊັ່ນຖໍ້າຝາມື]*

ຜູ້ຄົນທີ່ອາໄສຢູ່ໃນເຂດພູຜາຫີນປູນ ປະກອບມີ ຫົກຊົນເຜົ່າ, ມີການປະຕິບັດທາງດ້ານຮີດຄອງປະເພນີທີ່ເຂັ່ງຄັດ ເປັນພິເສດ, ໃນນັ້ນ ກໍ່ມີງານບຸນ ຫລິ້ນຫຸ່ນ. ເພື່ອເປັນການກຳຈັດປັກເປົ່າ ສິ່ງຊົ່ວຮ້າຍໃຫ້ອອກໄປຈາກບ້ານຂອງເຂົາເຈົ້າ ແລະ ເພື່ອນຳເອົາສິ່ງທີ່ດີເຂົ້າມາໃນບ້ານ ເພື່ອຄວາມອຸດົມສົມໃນການຜະລິດ *[ຖ້າເປັນໄປໄດ້ ໃຫ້ໃສ່ວິເດໂອຂອງງານບຸນຫລິ້ນຫຸ່ນ : ການແຫ່ເລງເຫລົ້າໃນມື້ທີ 3 ແລະ ການເຮັດໃຫ້ມີດິນອຸດົມສົມບູນ ດ້ວຍການໄປຊອກຂຸດເຮົາກະໂຫລກຫົວຄວາຍ]*.

 *[ຮູບພາບຂອງຈຸດຊົມວິວພູຜາໝ່ານ ໃນຜັງລວມຂອງພູຜາຫີນປູນ].*

*ສະຫລຸບໃສ່ ຂັ້ນຕອນທີ່ຖືກຕ້ອງໃນການສະເໜີເຂົ້່າເປັນ ອຸທິຍານທາງທຳມະຊາດ (Géoparc) ແລະ ຜົນປະໂຫຍດທີ່ຈະມີແກ່ຊາວບ້ານ.* ອ້າງເຫດອ້າງຜົນ ເຖິງການຊຸກຍູ້ຂອງໂຄງການ ໃຫ້ມີການສະເໜີເຂົ້າເປັນອຸທິຍານທາງທຳມະຊາດ ແລະ ມີການສະໜັບສະໜູນຈາກທາງແຂວງຄຳມ່ວນ (ຊຶ່ງຈະເປັນບ່ອນອີງໃຫ້ແກ່ທາງແຂວງ ຫລື ທາງກະຊວງ ໃນການສະເໜີໃນຂັ້ນຕໍ່ໄປ).